Deur Marthinus Koekemoer 02 September 2020 05:02
Die winter het die laaste paar dae hopelik sy laaste sê vir 2020 gehad. Dit lyk of mooiweer die naweek Gauteng behoort te bereik. Dis net betyds vir Johannesburgers wat van die natuur en stap hou.
Die Melville-koppies is weer oop vir besoeke. Die gewilde begeleide toere is egter nog nie weer aan die gang nie, maar besoekers sal wel die koppies op eie stoom kan verken. Daar is egter 'n paar nuwe Covid-19-maatreëls in plek. Lees hiernaas wat 'n mens moet doen om die koppies te besoek.
Lees hier onder wie verlede week se kaartjie- en CD-wenners was. Metro-Beeld het weer vandag 'n kompetisie. Hierdie week is daar drie dubbelkaartjies vir André die skreeusnaakse hipnotiseur se vertonings by Carnival City op die spel. Lees hiernaas meer oor André en hoe om in te skryf.
Justine Barwise, 'n matriekleerling aan die Hoërskool Waterkloof, is onlangs aangewys as die algehele wenner van die nasionale rekenaartegnologie-olimpiade. Bykans 6 000 leerlinge van oor die land heen het aan hierdie olimpiade deelgeneem wat Justine se prestasies uitsonderlik maak.
AfriForum het die afgelope week in Centurion skoongemaak waar die Tshwane-metro blykbaar nog nie kon uitkom nie.